stanford-oval/wikipedia huggingface dataset:
จรวด
ฟิสิกส์ของจรวด > การดลจำเพาะ

บทความหลัก: การดลจำเพาะ
ดังที่เห็นได้จากสมการแรงขับดัน ประสิทธิภาพความเร็วไอเสียจะควบคุมปริมาณของแรงขับดันที่เกิดจากปริมาณเชื้อเพลิงที่ถูกเผาไหม้ต่อวินาที
การวัดที่เทียบเท่ากันคือ แรงดลสุทธิต่อหน่วยน้ำหนักของเชื้อเพลิงจรวดที่ถูกขับออกมา เรียกว่าแรงดลจำเพาะ,  I_{sp} และนี่เป็นหนึ่งในตัวเลขที่สำคัญที่สุดที่อธิบายสมรรถนะของจรวด มันถูกกำหนดให้สัมพันธ์กับประสิทธิภาพความเร็วไอเสียโดย:
เมื่อ:
มีหน่วยเป็นวินาที
คือความเร่งที่พื้นผิวโลก
ดูทั้งหมด

Lists
Timeline of spaceflight
Timeline of rocket and missile technology
Chronology of Pakistan's rocket tests
List of rockets
General rocketry
Aircraft
Ammonium Perchlorate Composite Propellant—Most common solid rocket fuel
Astrodynamics the study of spaceflight trajectories
Bipropellant rocket—two-part liquid or gaseous fuelled rocket
Tripropellant rocket—variable propellant mixes can improve performance
Hot Water rocket—powered by boiling water
Hybrid rocket—solid rocket burnt by second fluid propellant
Gantry
Pendulum rocket fallacy—an instability of rockets
Pulsed Rocket Motors—solid rocket that burns in segments
Rocket fuel
Rocket launch
Rocket launch site
Rocket propellant
Rocket engine
Rocket engine nozzles—De Laval nozzles
Rocket garden a place for viewing unlaunched rockets
Solid rocket
Sounding rocket
Spacecraft
Spacecraft propulsion—describes many different propulsion systems for spacecraft
Spaceflight
Space Shuttle program
Tsiolkovsky rocket equation—equation describing rocket performance
Variable-mass system—the form of Newton's second law used for describing rocket motion
Recreational rocketry
Model rocket—small hobby rocket
High-powered rocket
Water rocket—toy rocket launched for recreational purposes using water as propellant
Balloon rocket
Tripoli Rocketry Association
National Association of Rocketry
Recreational pyrotechnic rocketry
Bottle rocket—small firework type rocket often launched from bottles
Skyrocket—fireworks that typically explode at apogee
Weaponry
Rocket-propelled grenade—military use of rockets
Air-to-ground rockets
Fire Arrow—one of the earliest types of rocket
Shin Ki Chon—Korean variation of the Chinese fire arrow
Katyusha rocket launcher—rack mounted rocket
VA-111 Shkval—Russian rocket-propelled supercavitation torpedo
Rockets for Research
Disappearing rocket—rocket that disintegrate if fired from the ground for safety reasons
Rocket plane—winged aircraft powered by rockets
Rocket sled—used for high speeds along ground
Sounding rocket—suborbital rocket used for atmospheric and other research
Misc
Rocket mail—an ill-fated attempt to commercialize rocketry
Rocket Festival—Tradition bamboo rockets of Laos and Northeastern Thailand
Equivalence principle—Einstein was able to show that the effects of gravity were completely equivalent to a rocket's acceleration in any small region of space
ดูเพิ่ม

บิดาแห่งวิทยาการจรวดยุคใหม่
โรเบิร์ต ก็อดเดิร์ด
คอนสแตนติน ไซคอฟสกี
แฮร์มัน โอแบร์ธ
จิตรฉรีญา บุญธรรม

| จิตรฉรีญา บุญธรรม |
| --- | --- |
รู้จักในชื่อ: หมอลำสาวเสียงห้าว บิว จิตรฉรีญา
เกิด: 11 พฤศจิกายน พ.ศ. 2540 (27 ปี) จังหวัดอุบลราชธานี ประเทศไทย
แนวเพลง: ลูกทุ่ง  ·  หมอลำ
อาชีพ: นักร้อง
เครื่องดนตรี: เสียงร้อง
ช่วงปี: พ.ศ. 2562–ปัจจุบัน
ค่ายเพลง: ประถมเอนเตอร์เทนเมนท์
สมาชิกของ: ประถมบันเทิงศิลป์
จิตรฉรีญา บุญธรรม (ชื่อเล่น : บิว; 11 พฤศจิกายน พ.ศ. 2540 −) หรือชื่อในวงการ บิว จิตรฉรีญา เป็นนักร้องแนวลูกทุ่ง-หมอลำหญิงชาวไทย และเป็นสมาชิกวงประถมบันเทิงศิลป์ เธอโดดเด่นด้วยน้ำเสียงที่แหบห้าวและเสียงทุ้ม และการร้องอันเป็นเอกลักษณ์รวมถึงความเป็นกันเองต่อผู้ฟัง โดยได้รับสมญานามว่า หมอลำสาวเสียงห้าว
เธอเกิดในครอบครัวที่ยากจนในปี พ.ศ. 2540 ในวัยเด็กเธอต้องช่วยเหลือครอบครัวจากการประกอบอาชีพทั้งคนเผาถ่านและคนขายสลากกินแบ่งรัฐบาล อย่างไรก็ตาม เธอมีพรสวรรค์ด้านการร้องเพลงตั้งแต่อายุยังน้อย เธอเริ่มต้นจากอาชีพหมอลำซิ่งก่อนจะเข้าเป็นสมาชิกวงประถมบันเทิงศิลป์ในปี พ.ศ. 2565 เธอเคยมีความคิดที่จะยุติบทบาทในวงการบันเทิงเนื่องจากเธอถูกเลือกปฏิบัติจากสมาชิกในวง และเคยออกผลงานเพลงแต่ได้รับการตอบรับในระดับปานกลาง จนประสบความสำเร็จจากเพลง ฮอยกอดภูยอดรวย ซึ่งเผยแพร่ทางอินเทอร์เน็ตในเดือนกันยายน พ.ศ. 2566 โดยปัจจุบันมียอดการเข้าชมในยูทูบแล้วทั้งสิ้นกว่า 32,000,000 ครั้ง
ชีวิตช่วงต้น

จิตรฉรีญาเกิดเมื่อวันอังคารที่ 11 พฤศจิกายน พ.ศ. 2540 ที่อำเภอศรีเมืองใหม่ จังหวัดอุบลราชธานี ในครอบครัวที่ยากจน โดยในวัยเด็กต้องช่วยเหลือครอบครัวหารายได้ รวมถึงยังเคยประกอบอาชีพคนเผาถ่านและคนขายสลากกินแบ่งรัฐบาล ชีวิตของเธอในช่วงต้นจึงค่อนข้างลำบาก
เธอมีพรสวรรค์ด้านการร้องเพลงมาตั้งแต่ยังศึกษาอยู่ระดับชั้นประถมศึกษา โดยเคยร่วมกิจกรรมร้องเพลงที่บ้านลานธรรม ที่พำนักของพงษ์ศักดิ์ จันทรุกขา ศิลปินแห่งชาติ สาขาศิลปะการแสดง พ.ศ. 2557
เธอจบการศึกษาจากคณะมนุษยศาสตร์และสังคมศาสตร์ สาขาวิชานาฎศิลป์และการละคร มหาวิทยาลัยราชภัฏอุบลราชธานี
วงการเพลง > พ.ศ. 2562 – 2566 : จุดเริ่มต้น

เธอเริ่มต้นอาชีพจากการเป็นนักร้องหมอลำซิ่ง จนกระทั่งปลายปี พ.ศ. 2564 เธอเข้าสู่วงการเต็มตัวด้วยการเข้าเป็นสมาชิกวงประถมบันเทิงศิลป์ ของสันติ สิมเสน (หรือเป็นที่รู้จักกันในชื่อ ดาบ ส.) เธอเคยให้สัมภาษณ์ในรายการคุยแซ่บ Showทางช่องวัน 31 ในเดือนสิงหาคม พ.ศ. 2566 ว่าเธอเคยมีความคิดที่จะลาออกจากวงและยุติบทบาทในวงการอันเนื่องมาจากการถูกเลือกปฏิบัติโดยสมาชิกในวงด้วยเหตุผลที่เธอเป็นคนโปรดของหัวหน้าวงและมีชื่อเสียงมากกว่า ทั้งนี้เธอได้ออกผลงานเพลงแรกคือ จิตรฉรีญาวอนแฟน อันเป็นการแนะนำตัวเธอเมื่อเดือนเมษายน พ.ศ. 2566 ประพันธ์โดยบิ๊ก ภูมารินทร์ แต่ได้ผลการตอบรับในระดับปานกลาง
วงการเพลง > พ.ศ. 2566 – ปัจจุบัน : ฮอยกอดภูยอดรวย กับความสำเร็จ

จนกระทั่งในเดือนกันยายน พ.ศ. 2566 เธอได้ออกผลงานซิงเกิล ฮอยกอดภูยอดรวย ผลงานการประพันธ์ของบิ๊ก ภูมารินทร์เช่นเดียวกัน และเผยแพร่ภายใต้สังกัดประถมเอนเตอร์เทนเมนท์ โดยมีเนื้อหาเกี่ยวกับหญิงสาวจากอำเภอศรีเมืองใหม่คนหนึ่งรอคอยความรักจากชายหนุ่มจากอำเภอเขมราฐ ซึ่งผลงานเพลงดังกล่าวประสบความสำเร็จและสร้างชื่อเสียงให้กับเธอ ด้วยทำนองและกลอนลำที่ติดหูผู้ฟังจนแพร่กระจายในติ๊กต็อก จากแฮชแท็ก #เยิ้นเยอะเยิ้นเยอะเยิ้นเยิ้น ที่ถูกใช้โดยผู้ใช้งานติ๊กต็อกไปแล้วร่วม 600,000 ครั้ง นอกจากนี้เพลงดังกล่าวยังมียอดผู้ชมในยูทูบถึง 7,100,000 ครั้งในเวลาเพียงหนึ่งเดือน (ณ วันที่ 05 พฤษภาคม พ.ศ. 2567 เพลงดังกล่าวมียอดผู้ชมในยูทูบทั้งสิ้น 32,966,284 ครั้ง)
หลังประสบความสำเร็จจากเพลงดังกล่าว เธอมีผลงานเพลงอื่นตามมา อาทิ รักซึ้งบึงแก่นนคร ที่ประพันธ์โดยสันติ สิมเสน และ ลำแพนแทนใจ, คนบาปที่ฮักอ้าย ซึ่งเป็นผลงานเพลงของเธอที่บิ๊ก ภูมารินทร์ประพันธ์คำร้องและทำนอง ความสำเร็จของเธอส่งผลให้มีโอกาสร่วมงานกับจินตหรา พูนลาภ จากผลงานเพลง คอยอ้ายไหลเรือไฟ ที่เธอได้ร่วมร้องบางส่วน และล่าสุดเธอได้ปล่อยงานเพลงใหม่จากปลายปากกา กานต์ การเวก ในเพลงที่มีชื่อว่า ดอกแคร์ที่อ้ายลืม และอีกเช่นเคยผลงานเพลงดังกล่าวมียอดผู้ชมในยูทูบร่วม 1,100,000 ครั้งในเวลาเพียงครึ่งเดือน
ชีวิตส่วนตัว

เธอสมรสแล้วในปี พ.ศ. 2565 โดยยังไม่มีบุตรและธิดา
ผลงาน > ผลงานเพลง

| ปี | ชื่อเพลง | ค่าย | คำร้อง-ทำนอง | เรียบเรียง |
| --- | --- | --- | --- | --- |
| 2566 | จิตรฉรีญาวอนแฟน | อิสระ | บิ๊ก ภูมารินทร์ | ไม่มีข้อมูล |
| 2566 | "ฮอยกอดภูยอดรวย" | ประถมเอนเตอร์เทนเมนท์ | บิ๊ก ภูมารินทร์ | บุญหลง มงคลพร |
| 2566 | ลำแพนแทนใจ | ประถมเอนเตอร์เทนเมนท์ | บิ๊ก ภูมารินทร์ | บุญหลง มงคลพร |
| 2566 | รักซึ้งบึงแก่นนคร | ประถมเอนเตอร์เทนเมนท์ | สันติ สิมเสน | จินนี่ ภูไท |
| 2566 | คนบาปที่ฮักอ้าย | ประถมเอนเตอร์เทนเมนท์ | บิ๊ก ภูมารินทร์ | บุญหลง มงคลพร |
| 2567 | ดอกแคร์ที่อ้ายลืม | ประถมเอนเตอร์เทนเมนท์ | กานต์ การเวก | บุญหลง มงคลพร |
| 2567 | บอกรักที่วังพุธ สะดุดรักที่วังน้ำเย็น | ประถมเอนเตอร์เทนเมนท์ | สันติ สิมเสน | จินนี่ ภูไท |
| 2567 | พรปู่ศิลา | ฮักลำเรคคอร์ด X ประถมเอนเตอร์เทนเมนท์ | บิ๊ก ภูมารินทร์ | บุญหลง มงคลพร |
ผลงาน > ผลงานเพลง > เพลงที่ไปรับเชิญร้อง

| ปี | ชื่อเพลง | ศิลปินร่วม | ค่าย | คำร้อง-ทำนอง | เรียบเรียง |
| --- | --- | --- | --- | --- | --- |
| 2566 | คอยอ้ายไหลเรือไฟ | จินตหรา พูนลาภ | แคทไนน์ สตูดิโอ | บิ๊ก ภูมารินทร์ | บุญหลง มงคลพร |
| 2568 | ตังหวายหมายฮัก | เต๋า ภูศิลป์ | แกรมมี่โกลด์ | บิ๊ก ภูมารินทร์ | บุญหลง มงคลพร |
ผลงาน > ผลงานการแสดง > มิวสิกวิดิโอ

พฤษภาคม พ.ศ. 2566 - "ป๋าเมียมาเลย" (ศิลปิน : แคท อารียา)
ผลงาน > กรรมการตัดสิน

ทางช่องเวิร์คพอยท์
2566 - หมอลำไอดอล (ร่วมกับสันติ สิมเสน)
แหล่งข้อมูลอื่น

จิตรฉรีญา บุญธรรม ที่อินสตาแกรม
จิตรฉรีญา บุญธรรม ที่เฟซบุ๊ก
คุยแซ่บShow :“บิว จิตรฉรีญา” ลั่นโดนเพื่อนร่วมวงเกลียดจนคิดหันหลังกลับบ้าน! เคยโดนทำของจนเกือบตาย!! จากยูทูบ
สโมสรฟุตบอลแอสตันวิลลา

สโมสรฟุตบอลแอสตันวิลลา (อังกฤษ: Aston Villa Football Club) หรือเรียกสั้น ๆ ว่า วิลลา เป็นสโมสรฟุตบอลอาชีพตั้งอยู่ที่ แอสตัน, เบอร์มิงแฮม, อังกฤษ ปัจจุบันแข่งขันอยู่ในพรีเมียร์ลีก ลีกสูงสุดของระบบลีกฟุตบอลอังกฤษ ก่อตั้งใน ค.ศ. 1874 และใช้วิลลาพาร์กเป็นสนามเหย้าตั้งแต่ ค.ศ. 1897 แอสตันวิลลาเป็นหนึ่งในสโมสรที่เก่าแก่ที่สุดและประสบความสำเร็จมากที่สุดในอังกฤษ โดยชนะเลิศฟุตบอลลีกดิวิชัน 1 7 สมัย, เอฟเอคัพ 7 สมัย, ลีกคัพ 5 สมัย, ยูโรเปียนคัพและยูโรเปียนซูเปอร์คัพอย่างละหนึ่งสมัย
แอสตันวิลลาเป็นสโมสรชั้นนำของอังกฤษตั้งแต่ทศวรรษ 1880 โดยมีชื่อเสียงจากการผ่านบอลสั้นและรวดเร็วภายใต้การนำของ จอร์จ แรมซีย์ ชาวสกอต เขาได้รับการแต่งตั้งให้เป็นผู้จัดการทีมฟุตบอลอาชีพคนแรกของโลกใน ค.ศ. 1886 สโมสรมีอิทธิพลต่อการก้าวไปสู่ความเป็นมืออาชีพของกีฬาใน ค.ศ. 1885 และ วิลเลียม แม็คเกรเกอร์ ผู้อำนวยการวิลลา เขาเป็นผู้ก่อตั้งฟุตบอลลีกครั้งแรกของโลกใน ค.ศ. 1888
จอร์จ แรมซีย์ คว้าแชมป์ลีกแชมเปียนชิพ 6 สมัย และเอฟเอคัพ 6 สมัย ทำให้แอสตันวิลลาเป็นสโมสรที่ประสบความสำเร็จมากที่สุดในอังกฤษตั้งแต่ทศวรรษ 1890 จนถึงทศวรรษ 1960 วิลลาทำประตูได้ 128 ประตูในฤดูกาล 1930–31 ซึ่งยังคงเป็นสถิติสูงสุดตลอดกาล อย่างไรก็ตาม ผลงานของสโมสรเริ่มตกลงเป็นครั้งแรกในช่วงกลางทศวรรษ 1930 ต่อมาในทศวรรษ 1940 และ 50 โดยทั่วไปเป็นช่วงเวลาธรรมดา ตามด้วยผลงานของสโมสรที่ตกลงอย่างมากในทศวรรษ 1960 ซึ่งนำไปสู่การเข้าครอบครองสโมสรโดย ดัก เอลลิส ใน ค.ศ. 1968 และการตกชั้นครั้งแรกและครั้งเดียวของวิลลาไปสู่ระดับที่สามของฟุตบอลอังกฤษในฤดูกาล 1969–70 วิลลากลับสู่ลีกระดับบนอีกครั้งตั้งแต่กลางทศวรรษ 1970 โดยผู้จัดการทีม รอน ซอนเดอส์ ซึ่งนำสโมสรชนะเลิศแชมป์ลีกสูงสุดครั้งที่ 7 ในฤดูกาล 1980–81 พวกเขากลายเป็นสโมสรที่สี่ของอังกฤษที่ชนะเลิศยูโรเปียนคัพใน ฤดูกาล 1981–82 ตามมาด้วยยูโรเปียนซูเปอร์คัพใน ค.ศ. 1982
แอสตันวิลลาเป็นสมาชิกผู้ก่อตั้งพรีเมียร์ลีกใน ค.ศ. 1992 หนึ่งในสามสโมสรที่เป็นสมาชิกก่อตั้งของทั้งฟุตบอลลีกและพรีเมียร์ลีก สโมสรเข้าไปแข่งขันในรายการฟุตบอลยุโรปเป็นประจำในทศวรรษ 1990 แต่หลังจากนั้นสโมสรต้องดิ้นรนเพื่อแข่งขันกับสโมสรชั้นนำที่มีการใช้จ่ายในระดับสูง ดัก เอลลิส ได้ขายหุ้นของเขาในสโมสรให้กับมหาเศรษฐีชาวอเมริกา แรนดี เลิร์นเนอร์ ซึ่งความเป็นเจ้าของสโมสรสิ้นสุดลงด้วยด้วยการตกชั้นครั้งแรกและครั้งเดียวของวิลลาจากพรีเมียร์ลีกในฤดูกาล 2015–16 สโมสรกลับสู่พรีเมียร์ลีกในปี ค.ศ. 2019
แอสตันวิลลาใช้เวลาอยู่บนลีกสูงสุด 110 ฤดูกาล เป็นสถิติสูงสุดอันดับที่สองของสโมสรใด ๆ และให้นักเตะกับทีมชาติอังกฤษ 77 คน เป็นสถิติสูงสุดอันดับที่สองของสโมสรใด ๆ เช่นกัน ปัจจุบันแอสตันวิลลาอยู่ในอันดับที่ 5 ของตารางลีกสูงสุดตลอดกาลของอังกฤษนับตั้งแต่ก่อตั้งใน ค.ศ. 1888 วิลลาเป็นสโมสรประสบความสำเร็จมากที่สุดอันดับที่ 7 ในฟุตบอลอังกฤษจากการแข่งขันที่ได้รับรางวัล
วิลล่ามีการแข่งขันท้องถิ่นที่ดุเดือดกับ เบอร์มิงแฮมซิตี เรียกว่า เซคันด์ซิตีดาร์บี โดยแข่งขันตั้งแต่ ค.ศ. 1879 นอกจากนี้ยังมีการแข่งขันในท้องถิ่นกับ เวสต์บรอมมิชอัลเบียน เรียกว่า เวสต์มิดแลนส์ดาร์บี สีชุดการแข่งขันดั้งเดิมของแอสตันวิลลาคือ เสื้อสีม่วงแดง, แขนเสื้อสีฟ้า, กางเกงขาสั้นสีขาวและถุงเท้าสีมอคราม ตราสโมสรแบบดั้งเดิมเป็นรูปสิงโตยืนผงาด ปัจจุบัน กลุ่มเอ็นเอสดับเบิลยูอีเป็นเจ้าของสโมสร ซึ่งเป็นบริษัทของมหาเศรษฐีชาวอียิปต์ นัสเซฟ ซาวิริส และมหาเศรษฐีชาวอเมริกา เวส เอเดนส์
ประวัติ

สโมสรฟุตบอลแอสตันวิลลาก่อตั้งในปี ค.ศ. 1874 ในกลางเดือนกุมภาพันธ์ ค.ศ. 2015 พอล แลมเบิร์ต ถูกปลดออกตำแหน่งผู้จัดการทีมหลังจากมีผลงานที่ย่ำแย่ ชนะเพียง 5 นัด จาก 25 นัด ในลีก และต่อมา ทิม เชอร์วูด ถูกแต่งตั้งขึ้นมา ซึ่งเชอร์วูดสามารถทำให้สโมสรรอดพ้นจากการตกชั้นไปได้ และเข้าชิงเอฟเอคัพ แม้จะเป็นฝ่ายแพ้ไปก็ตาม แต่ต่อมาในปลายเดือนตุลาคม ปีเดียวกัน จากผลงานที่ย่ำแย่ในลีก 10 นัด ชนะเพียงนัดเดียว ทำให้เชอร์วูดก็ถูกปลดออกไป และเป็นเรมี การ์เด อดีตกองหลังชาวฝรั่งเศสของอาร์เซนอลเข้ามาเป็นผู้จัดการแทน แต่ต่อมาไม่นานก็ถูกปลด และก่อนจะสิ้นฤดูกาลไม่นาน เหลือการแข่งขันอีก 4 นัด แต่ทว่าแอสตันวิลลากลับต้องตกชั้นสู่ลีกแชมเปียนชิป  เนื่องจากมีคะแนนห่างจากนอริชซิตี สโมสรที่อยู่อันดับ 17 ซึ่งจะเป็นสโมสรสุดท้ายที่จะไม่ตกชั้นถึง 15 คะแนน ซึ่งไม่ว่าจะทำอย่างไรก็ไม่รอดพ้นการตกชั้นไปได้ หลังจากแพ้ต่อแมนเชสเตอร์ยูไนเต็ด ไป 1-0 ที่สนามโอลด์แทรฟฟอร์ด นับการเป็นตกชั้นเป็นครั้งแรกในประวัติศาสตร์สโมสร หลังจากลีกสูงสุดของอังกฤษเปลี่ยนชื่อจากดิวิชัน 1 มาเป็นพรีเมียร์ลีก
หลังจากตกชั้นไปแล้ว แอสตันวิลลาได้ถูกซื้อกิจการจากกลุ่มทุนจากจีน โดยแรนดี เลอร์เนอร์ ประธานสโมสรได้ขายกิจการให้กับเรคคอนกรุ๊ป ซึ่งมีโทนี เจียงตง เซียะ นักธุรกิจชาวจีนเป็นเจ้าของ คาดว่าราคาน่าจะอยู่ที่ 60-70 ล้านปอนด์ (ราว 3,120-3,640 ล้านบาท)
ผู้เล่น > ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผู้เล่น > ผู้เล่นที่ถูกยืมตัว

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
เกียรติประวัติ > ระดับประเทศ

ดิวิชันหนึ่ง
ชนะเลิศ (7): 1893–94, 1895–96, 1896–97, 1898–99, 1899–1900, 1909–10, 1980–81
ดิวิชันสอง
ชนะเลิศ (2): 1937–38, 1959–60
ดิวิชันสาม
ชนะเลิศ (1): 1971–72
เอฟเอคัพ
ชนะเลิศ (7): 1887, 1895, 1897, 1905, 1913, 1920, 1957
อีเอฟแอลคัพ
ชนะเลิศ (5): 1961, 1975, 1977, 1994, 1996
เอฟเอคอมมิวนิตีชีลด์
ชนะเลิศ (1): 1981 (แชมป์ร่วม)
เกียรติประวัติ > ระดับทวีปยุโรป

ยูฟ่าแชมเปียนส์ลีก
ชนะเลิศ (1): 1981–82
ยูฟ่าซูเปอร์คัพ
ชนะเลิศ (1): 1982
ยูฟ่าอินเตอร์โตโตคัพ
ชนะเลิศ (1): 2001
เกียรติประวัติ > ระดับโลก

อินเตอร์คอนติเนนตัลคัพ
รองชนะเลิศ (1): 1982
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Aston Villa F.C.
เว็บไซต์ทางการ
สโมสรฟุตบอลแอสตันวิลลา ที่เฟซบุ๊ก
สโมสรฟุตบอลแอสตันวิลลา ที่เฟซบุ๊ก
Official Twitter
Aston Villa News – Sky Sports
Aston Villa results and records at statto.com
| ด ค กแชมเปียนยูโรเปียนคัพและยูฟ่าแชมเปียนส์ลีก |
| --- | --- | --- |
| แชมป์ 15 สมัย |  เรอัลมาดริด (1955-56, 1956-57, 1957-58, 1958-59, 1959-60, 1965-66, 1997-98, 1999-2000, 2001-02, 2013-14, 2015-16, 2016-17, 2017-18, 2021-22, 2023-24) |  |
| แชมป์ 7 สมัย |  เอซี มิลาน (1962-63, 1968-69, 1988-89, 1989-90, 1993-94, 2002-03, 2006-07) |  |
| แชมป์ 6 สมัย |  ลิเวอร์พูล (1976-77, 1977-78, 1980-81, 1983-84, 2004-05, 2018-19) •  ไบเอิร์นมิวนิก (1973-74, 1974-75, 1975-76, 2000-01, 2012-13, 2019-20) |  |
| แชมป์ 5 สมัย |  บาร์เซโลนา (1991-92, 2005-06, 2008-09, 2010-11, 2014-15) |  |
| แชมป์ 4 สมัย |  อายักซ์ (1970-71, 1971-72, 1972-73, 1994-95) |  |
| แชมป์ 3 สมัย |  แมนเชสเตอร์ยูไนเต็ด (1967-68, 1998-99, 2007-08) •  อินเตอร์มิลาน (1963-64, 1964-65, 2009-10) |  |
| แชมป์ 2 สมัย |  เชลซี (2011-12, 2020-21) •  ยูเวนตุส (1984-85, 1995-96) •  ไบฟีกา (1960-61, 1961-62) •  นอตทิงแฮมฟอเรสต์ (1978-79, 1979-80) •  โปร์ตู (1986-87, 2003-04) |  |
| แชมป์สมัยเดียว |  แมนเชสเตอร์ซิตี (2022-23) •  โบรุสซีอาดอร์ทมุนท์ (1996-97) •  ออแล็งปิกเดอมาร์แซย์ (1992-93) •  ฮัมบวร์ค (1982-83) •  ไฟเยอโนร์ด (1969-70) •  แอสตันวิลลา (1981-82) •  ไอนด์โฮเฟิน (1987-88) •  เซลติก (1966-67) •  สเตวาบูกูเรชต์ (1985-86) •  เรดสตาร์เบลเกรด (1990-91) |  |
Hydrophiloidea

| Hydrophiloidea ช่วงเวลาที่มีชีวิตอยู่: จูแรสซิกตอนปลาย –Recent  PreꞒ Ꞓ O S D C P T J K Pg N ข้อผิดพลาดนิพจน์: มีตัวดำเนินการ < ซึ่งไม่ควรมี ข้อผิดพลาดนิพจน์: มีตัวดำเนินการ < ซึ่งไม่ควรมี   |
| --- | --- |

แมลงน้ำจำพวก Hydrophiloidea ในยุโรปตอนกลาง ตัวอ่อน และรายละเอียดทางกายวิภาค

การจำแนกชั้นทางวิทยาศาสตร์ 
โดเมน:: ยูแคริโอตา Eukaryota
อาณาจักร:: สัตว์ Animalia
ไฟลัม:: สัตว์ขาปล้อง Arthropod
ชั้น:: แมลง Insecta
อันดับ:: Coleoptera 
วงศ์ใหญ่:: Hydrophiloidea  Latreille, 1802
สปีชีส์:: Hydrophiloidea
ชื่อทวินาม
Hydrophiloidea Latreille, 1802

วงศ์
 หลายวงศ์ ดูในเนื้อหา
Hydrophiloidea หรือที่รู้จักกันในชื่อ แมลงน้ำกินซาก เป็นวงศ์สูงของอันดับด้วง เดิมเคยรวมอยู่ในวงศ์เดียวคือ Hydrophilidae (แมลงน้ำกินซาก) แต่ในปัจจุบันมีการแยกบางวงศ์ย่อยออกเป็นวงศ์ที่มีอันดับเทียบเท่ากับ Hydrophilidae วงศ์ Hydrophilidae ยังคงเป็นวงศ์ที่ใหญ่ที่สุดในกลุ่ม โดยมีสปีชีส์ที่ได้รับการบรรยายเกือบ 3,000 ชนิด ส่วนวงศ์อื่น ๆ มีไม่เกิน 400 ชนิด
Histeroidea มีความสัมพันธ์ใกล้ชิดกับ Hydrophiloidea และบางครั้งถูกจัดรวมเป็นกลุ่มกว้างของ Hydrophiloidea sensu lato แมลงในกลุ่มนี้ส่วนใหญ่มีถิ่นอาศัยในแหล่งน้ำ ซึ่งเชื่อว่าเป็นสภาพแวดล้อมดั้งเดิมของกลุ่ม อย่างไรก็ตาม มีบางสายวิวัฒนาการ เช่น Sphaeridiinae ที่ปรับตัวกลับไปใช้ชีวิตบนบก แมลงในอันดับขั้นนี้เริ่มปรากฏในช่วงจูแรสซิกตอนปลาย
วงศ์ในอันดับนี้ ได้แก่
Epimetopidae
Georissidae
Helophoridae
Hydrochidae
Hydrophilidae
Spercheidae
จักรพรรดินีเซี่ยวเซี่ยนตวนจิง

| สมเด็จพระจักรพรรดินีเสี้ยวเซี่ยนตวนจิง https://www> google.com/imgres?q=%E5%AD%9D%E7%8D%BB%E7%AB%AF%E6%95%AC%E7%9A%87%E5%90%8E&imgurl=https%3A%2F%2Fupload.wikimedia.org%2Fwikipedia%2Fcommons%2F8%2F88%2F%25E3%2580%258A_%25E5%25AD%259D%25E7%258D%25BB%25E7%25AB%25AF%25E6%2595%25AC%25E7%259A%2587%25E5%2590%258E%25E6%259C%259D%25E6%259C%258D%25E5%2583%258F%25E3%2580%258B.jpg&imgrefurl=https%3A%2F%2Fzh.wikipedia.org%2Fwiki%2FFile%3A%25E3%2580%258A_%25E5%25AD%259D%25E7%258D%25BB%25E7%25AB%25AF%25E6%2595%25AC%25E7%259A%2587%25E5%2590%258E%25E6%259C%259D%25E6%259C%258D%25E5%2583%258F%25E3%2580%258B.jpg&docid=hvYZL22hBUz2NM&tbnid=82oAsSdA2MkNUM&vet=12ahUKEwiY_fX5tqmLAxWn1TgGHQvBBU8QM3oECBkQAA..i&w=500&h=708&hcb=2&ved=2ahUKEwiY_fX5tqmLAxWn1TgGHQvBBU8QM3oECBkQAA |
| --- | --- |

สมเด็จพระจักรพรรดินีแห่งมหาจักวรรดิชิง (สถาปนาภายหลังสิ้นพระชนม์)
ก่อนหน้า: จักรพรรดินีเซี่ยวซือเกา
ถัดไป: จักรพรรดินีเซี่ยวอี๋ฉุน

ประสูติ: ค.ศ. 1639
สวรรคต: 23 กันยายน ค.ศ. 1660 (21 พระชันษา)
พระสวามี: สมเด็จพระจักรพรรดิซุ่นจื้อ
ศาสนา: พุทธศาสนา
สมเด็จพระจักรพรรดินีเซี่ยวเซี่ยนตวนจิง (จีน: 孝獻端敬皇后อังกฤษ: Empress Xiaoxian zhuan)(ค.ศ.1639–1660) เป็นพระมเหสีในจักรพรรดิซุ่นจื้อแห่ง ราชวงศ์ชิง พระนามของพระนางมักถูกเรียกสับสนกับ นางตงเสี้ยวกวัง (จีน: 董小宛อังกฤษ: Dong Xiaowan) นางคณิกา ชื่อดังในช่วงปลายราชวงศ์หมิงและราชวงศ์ชิงต้น
พระราชประวัติ

จักรพรรดินีเซี่ยวเซี่ยนตวนจิง เกิดในราชสกุลแมนจูเผ่า คังโกว (จีน: 董鄂อังกฤษ: Donggo) ตระกูลของพระนางอยู่ในธงสีขาวธรรมดาของแปดกองทัพ พระบิดาของพระนาง ทำหน้าที่เป็นรัฐมนตรีว่าการกระทรวงมหาดไทย (จีน: 鄂硕宛อังกฤษ: E'shuo) ในราชสำนักชิงในขณะที่พระมารดา เป็นชาวฮั่นถิ่นฐานเดิมของพระนางอยู่ในในมณฑลเหลียวหนิง.
ได้เข้าถวายตัวเป็นราชบาทบริจาริกาเมื่อพระชนมายุ 18 พระชันษา และเป็นที่รักและโปรดปรานของ จักรพรรดิซุ่นจื้อเป็นอย่างมาก พระนางได้รับการสถาปนาพระยศ เป็นเสียนเฟย (จีน: 贤妃 อังกฤษ: Consort Xian) ในเดือนสิงหาคม ค.ศ.1656 และได้รับการสถาปนาพระอิริยายศเป็น หวงกุ้ยเฟย (จีน: 皇贵妃 อังกฤษ: Imperial Noble Consort) ในเดือนมกราคม 1657
ต่อมาต่งเอ้อเฟย์ให้กำเนิดโอรสในปี ค.ศ. 1657 แต่ได้สิ้นพระชนม์ก่อนที่จะถึงพระชันษาหนึ่งปี การที่พระโอรสองค์นี้สิ้นพระชนม์ ส่งผลให้พระอัครมเหสีต่งเอ้อและจักรพรรดิซุ่นจื้อ ทรงเสียพระทัยเป็นอย่างมาก ทำให้พระอัครมเหสีต่งเอ้อล้มป่วยลงและสิ้นพระชนม์ ในปี ค.ศ. 1660 รวมพระชันษาได้  21 ปี  การที่พระสนมองค์โปรดสิ้นพระชนม์อย่างกะทันหัน นี่ทำให้จักรพรรดิซุ่นจื้อทรงเสียพระทัยเป็นอย่างมาก ถึงกับทรงงดการออกว่าราชกิจเป็นเวลาห้าวันเพื่อไว้อาลัยแก่พระสนมต่งเอ้อสนมรัก พระศพของพระมเหสีต่งเอ้อถูกฝังอยู่ในสุสานราชวงศ์ชิงตะวันออก
พระอิศริยยศหลังสิ้นพระชนม์

ต่งเอ้อเฟย์ได้รับการสถาปนาหลังสิ้นพระชนม์ พระนามดังนี้:
Empress Xiaoxian zhuanghe zhide xuanren wenhui duanjing
孝獻莊和至德宣仁溫惠端敬皇后
พโยม จุลานนท์

| พโยม จุลานนท์ |
| --- | --- |
พโยมใน พ.ศ. 2491
ชื่อเล่น: ตู้คำตัน (nom de guerre)
เกิด: 12 มีนาคม พ.ศ. 2452
เสียชีวิต: 7 กันยายน พ.ศ. 2523 (71 ปี) ปักกิ่ง ประเทศจีน
รับใช้:  ไทย (จนถึง 2500)  พรรคคอมมิวนิสต์แห่งประเทศไทย
แผนก/สังกัด:  กองทัพบกไทย (จนถึง 2500)  กองทัพปลดแอกประชาชนไทย
ชั้นยศ: พันโท
การยุทธ์: กรณีพิพาทอินโดจีน การก่อการกำเริบคอมมิวนิสต์ในประเทศไทย
คู่สมรส: อัมโภช ท่าราบ
บุตร: สุรยุทธ์ จุลานนท์
พันโท พโยม จุลานนท์ (12 มีนาคม พ.ศ. 2452 - 7 กันยายน พ.ศ. 2523) เป็นทหารบกและนักการเมืองชาวไทย หัวหน้าพรรคคอมมิวนิสต์แห่งประเทศไทย เป็นบิดาของ พลเอก สุรยุทธ์ จุลานนท์ นายกรัฐมนตรีไทยคนที่ 24 และประธานองคมนตรีไทยคนปัจจุบัน
ประวัติ

พโยมเกิดที่ตำบลคลองกระแชง อำเภอเมือง จังหวัดเพชรบุรี เป็นบุตรของพระยาวิเศษสิงหนาท (ยิ่ง จุลานนท์) แห่งเมืองเพชรบุรี ต้นตระกูลจุลานนท์ กับคุณหญิงเก๋ง วิเศษสิงหนาท อีกทั้งยังเป็นบุตรเขยของพระยาศรีสิทธิสงคราม (ดิ่น ท่าราบ) พโยมกลายเป็นพันธมิตรของ จอมพล แปลก พิบูลสงคราม ในคราวรัฐประหาร พลเรือตรี ถวัลย์ ธำรงนาวาสวัสดิ์และ ปรีดี พนมยงค์ ในปี พ.ศ. 2490 หลังจากนั้นพโยมก็ไม่เห็นด้วยกับหัวหน้าคณะรัฐประหารและเริ่มปฏิวัติล้มเหลว พโยมจึงต้องลี้ภัยไปยังประเทศจีน ผ่านทางอำเภอแม่สาย และประเทศพม่า
พโยมกลับมาประเทศไทยอีกครั้งในปี พ.ศ. 2500 เพื่อลงเลือกตั้งทั่วไปในเดือนมีนาคม และได้เป็นสมาชิกสภาผู้แทนราษฎรจังหวัดเพชรบุรี ในปีเดียวกันจอมพล สฤษดิ์ ธนะรัชต์ รัฐประหารรัฐบาลจอมพล แปลก พิบูลสงคราม พโยมก็ได้ลาครอบครัวไปปฏิบัติการใต้ดิน โดยใช้ชื่อ สหายตู้คำตัน ภายหลังจากการเข้าร่วมเป็นสมาชิกคณะกรรมการกลางพรรคคอมมิวนิสต์แห่งประเทศไทย พโยมได้รับการแต่งตั้งเป็นเสนาธิการกองทัพปลดแอกประชาชนไทย
พโยมสมรสกับอัมโภช ท่าราบ มีบุตร 3 คน คือ
อัมพร ทีขะระ
พลเอก สุรยุทธ์ จุลานนท์
นภาวดี ศิริภักดี
ภายหลังการหลบซ่อนตัวและสงครามซ่องโจรเป็นระยะเวลาเกือบทศวรรษ พโยมเป็นโรคหัวใจล้มเหลว ต้องนำตัวไปรักษาตัวที่ปักกิ่งในปี พ.ศ. 2521 และได้เสียชีวิตในเวลาต่อมา
เครื่องราชอิสริยาภรณ์

พ.ศ. 2485 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
พ.ศ. 2484 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 4 จัตุรถาภรณ์ช้างเผือก (จ.ช.)
พ.ศ. 2484 –  เหรียญชัยสมรภูมิ สงครามอินโดจีน (ช.ส.)
พ.ศ. 2477 –  เหรียญพิทักษ์รัฐธรรมนูญ (พ.ร.ธ.)
พ.ศ. 2487 –  เหรียญจักรมาลา (ร.จ.ม.)
แหล่งข้อมูลอื่น

(ไทย) Nation Weekender, 'สหายคำตัน' คนดีในหัวใจ พล.อ.สุรยุทธ์ ('Comrade Khamtan', A Good Man in the Heart of General Surayud), 9 December 2005
หลอดเลือดแดงแกสโตรดูโอดีนัล

| หลอดเลือดแดงแกสโตรดูโอดีนัล (Gastroduodenal artery) |
| --- | --- |
หลอดเลือดแดงใหญ่ซิลิแอค (celiac artery) และแขนงของมัน
แขนงของหลอดเลือดแดงใหญ่ซิลิแอค หลอดเลือดแดงแกสโตรดูโอดีนัล ปรากฏอยู่ทางซ้ายของภาพและอยู่ด้านหน้าหลอดเลือดดำพอร์ทัล (portal vein) ในภาพกระเพาะอาหารถูกยกขึ้น
รายละเอียด
จาก: หลอดเลือดแดงคอมมอนเฮปาติก (common hepatic artery)
แขนง: หลอดเลือดแดงแกสโตรอิพิโพลอิกขวา (right gastroepiploic artery), หลอดเลือดแดงซุพีเรียร์แพนครีเอติโคดูโอดีนัล (superior pancreaticoduodenal artery)
เลี้ยง: ไพลอรัส, ดูโอดีนัมส่วนต้น
ตัวระบุ
ภาษาละติน: a. gastroduodenalis
TA98: A12.2.12.016
TA2: 4215
FMA: 14775
อภิธานศัพท์กายวิภาคศาสตร์ [แก้ไขบนวิกิสนเทศ]
ในทางกายวิภาคศาสตร์ หลอดเลือดแดงแกสโตรดูโอดีนัล (gastroduodenal artery) เป็นหลอดเลือดแดงขนาดเล็กที่อยู่ในส่วนท้อง ให้แขนงไปเลี้ยงกระเพาะอาหารส่วนไพลอรัส (pylorus) และส่วนต้นของดูโอดีนัม (duodenum)
หลอดเลือดนี้แตกแขนงออกมาจากหลอดเลือดแดงคอมมอนเฮปาติก (common hepatic artery) และสิ้นสุดลงที่จุดแยกแขนงออกเป็นหลอดเลือดแดงแกสโตรอิพิโพลอิกขวา (right gastroepiploic artery) และหลอดเลือดแดงซุพีเรียร์แพนครีเอติโคดูโอดีนัล (superior pancreaticoduodenal artery)
พยาธิสภาพ

หลอดเลือดแดงแกสโตรดูโอดีนัลเป็นแหล่งที่สำคัญที่ทำให้เกิดเลือดออกในทางเดินอาหาร ซึ่งเป็นอาการแทรกซ้อนของแผลเปื่อยเพปติก (peptic ulcer)
แหล่งข้อมูลอื่น

http://www.medcyclopaedia.com/library/topics/volume_ii/g/gastroduodenal_artery.aspx เก็บถาวร 2012-02-05 ที่ archive.today
http://www.emedicine.com/med/topic3566.htm เก็บถาวร 2007-10-12 ที่ เวย์แบ็กแมชชีน
http://ect.downstate.edu/courseware/haonline/labs/l38/030207.htm เก็บถาวร 2009-09-16 ที่ เวย์แบ็กแมชชีน
http://ect.downstate.edu/courseware/haonline/imgs/00000/7000/800/7899.jpg เก็บถาวร 2007-09-30 ที่ เวย์แบ็กแมชชีน
http://mywebpages.comcast.net/wnor/celiactrunk.htm เก็บถาวร 2008-01-18 ที่ เวย์แบ็กแมชชีน
Histeroidea

| Histeroidea ช่วงเวลาที่มีชีวิตอยู่: แอพเชียน –Recent  PreꞒ Ꞓ O S D C P T J K Pg N ข้อผิดพลาดนิพจน์: มีตัวดำเนินการ < ซึ่งไม่ควรมี ข้อผิดพลาดนิพจน์: มีตัวดำเนินการ < ซึ่งไม่ควรมี   |
| --- | --- |

Hister unicolor

การจำแนกชั้นทางวิทยาศาสตร์ 
โดเมน:: ยูแคริโอตา Eukaryota
อาณาจักร:: สัตว์ Animalia
ไฟลัม:: สัตว์ขาปล้อง Arthropod
ชั้น:: แมลง Insecta
อันดับ:: Coleoptera 
อันดับฐาน:: Staphyliniformia 
วงศ์ใหญ่:: Histeroidea  ยิลเลนฮาล, 1808
สปีชีส์:: Histeroidea
ชื่อทวินาม
Histeroidea ยิลเลนฮาล, 1808

วงศ์
 Histeridae  Sphaeritidae  Synteliidae
Histeroidea เป็นวงศ์สูงของอันดับด้วงในอันดับย่อย Staphyliniformia
ลักษณะเฉพาะ

ลักษณะเด่นของ Histeroidea คือมีสันหลังเสริม (อุปกรณ์ล็อก) ที่อยู่ด้านหลังขอบหลัง และมีลูปด้านใน และข้อต่อปลายของปีก เอลีตรา (elytra) มีลักษณะตัดตรงโดยมี 1 หรือ 2 ปล้องของช่องท้องที่มองเห็นได้ ปล้องที่ 8 ของช่องท้องจะถูกหดตัวเข้าไปในปล้องที่ 7 อย่างสมบูรณ์ หนวดแต่ละเส้นมี 8 (บางครั้ง 7) ปล้อง ก่อนจะถึงส่วนปลายที่รวมกันเป็นกระจุก ส่วนท้องด้านล่างของร่างกายไม่มีขน